Shen Yun are sediul în Statul New York (S.U.A.), pe ale sale dealuri ondulate, la aproximativ 2 ore de mers cu mașina de orașul New York. S-a întâmplat astfel încât, o renaștere a culturii tradiționale chineze a putut să aibă loc doar în ​​afara Chinei. Motivul este faptul că, în ultimii 70 de ani, Partidul Comunist Chinez a încercat să șteargă sistematic cultura tradițională a Chinei și să o înlocuiască cu propria sa marcă de cultură. Campanii precum Revoluția Culturală din anii 1960 și 1970 au dus în pragul dispariției cultura tradițională chineză, în special moștenirea sa spirituală. Dar în 2006, un grup de artiști chinezi cu pregătire clasică din întreaga lume s-au unit în New York, conduşi de o misiune comună – de a reînvia cultura tradițională chineză prin artele spectacolului. Mulți dintre ei aveau cariere bine stabilite sau se aflau în vârful scenei artelor spectacolului din China, dar au descoperit că adevărata cultură tradițională nu poate fi reînviată acolo – nu sub un regim care a petrecut zeci de ani încercând să o distrugă. Și astfel, ei au creat Shen Yun în Statul New York (S.U.A.), unde au libertatea de a crea și de a da reprezentaţii, de a-și redescoperi moștenirea pierdută și de a o împărtăși lumii întregi.